נבחרי השנה במצעדי שתי התחנות היו זהים. השיר "חי" של עפרה חזה שייצג את ישראל באירוויזיון 1983, הגיע למקום הראשון בשני המצעדים וזיכה את חזה שוב בתואר זמרת השנה. בסוף השנה הודיעה להקת תיסלם על התפרקותה, אך זכתה בתואר "להקת השנה". לראשונה גדל מספר השירים המדורגים במצעד של קול ישראל משלושים לארבעים. השיר הפופולרי ביותר באותה השנה "האישה שאתי" בביצוע דויד ברוזה, לא נכלל ברשימת השירים, כיוון שהוא מתורגם ולא הולחן על ידי ישראלי. עם זאת ברוזה הוכתר ל"זמר השנה".